Issey Miyake

Si  sarong paradisenyo nin modang Hapones.  Midbid siya sa saiyang mga disenyo nin gubing na hinimok kan teknolohiya, eksibisyon asin pahamot, arog kan L'eau d'Issey, na naging pinakamidbid niyang produkto.

Buhay asin karera

Namundag si Miyake kadtong Abril 22, 1938, sa Hiroshima, Hapon, kung sain nahiling niya an pambobomba nin atomiko kadtong Agosto 1945. Aki pa sana siya, mawot na niyang maging parabayle. Nagpoon an saiyang interes sa moda sa paagi kan pag-aadal kannmga magasin nin moda kan saiyang tugang na babaye. Nag-adal siya nin disenyong grapiko sa Unibersidad nin Arte kan Tama sa Tokyo, nagtapos kadtong 1964. Naglaog siya sa mga disenyo sa kompetisyon sa moda sa Kolehiyo nin Moda kan Bunka sa Tokyo. Arog pa man kaito, dai siya nanggana sa sarong kumpetisyon nin huli ta sa saiyang kakundian nin katoodan sa paggibo kan pattern o pananahi. Pagkatapos kan pagtatapos, nag-enrol siya sa Chambre syndicale de la couture parisienne na sarong paadalan sa Paris asin nag-aprentis ki Guy Laroche bilang paratabang magdesinyo. Nakipagtabangan man siya ki Hubert de Givenchy, nagkurit nin 50 sagkod 100 sketch aro-aldaw.

Kadtong 1969, naglipat siya sa New York, kung sain nabisto niya an mga artista arog ninda Christo asin Robert Rauschenberg. Naka-enrol siya sa mga klase sa Ingles sa Columbia University asin nagtrabaho sa Seventh Avenue para sa para-disenyo na si Geoffrey Beene. Pagbalik sa Tokyo kadtong 1970, ipigtugdas niya an Miyake Design Studio, sarong high-end na producer nin moda kan kababayihan.

Poon sa murang edad, piggagalang ni Miyake an artista na si Isamu Noguchi, na an pagiging bago asin ugma sa saiyang mga disenyo, nagtatao nin inspirasyon ki Miyake. Naging inspirasyon man siya sa paggamit kan mga heometriko na kalkulasyon asin "sarong pidaso nin magagayon na tela" kan paradisenyo nin moda na sk Madeleine Vionnet  Sa Paris, nagbisita siya sa pirang museo asin sinambit niya na naimpluwensyahan siya kan mga iskultor arog ninda Brancusi asin Giacommetti.

Pigtawan nin onra kan San Francisco Chronicle na paraliwat nin moda na si Sylviia Rubin si Miyake kaiba si Babette Pinsky sa "pag-imbento giraray" kan tiklop na Fortuny kadtong 1980s.

Mga onra
Kan 2005, inunrahan siya nin Praemium Imperiale para sa iskultura.
Nanggana si Miyake sa Arts asin Philosophy Kyoto Prize kan 2006
Japan's Order of Culture, 2010
 XXIII Premio Compasso d'Oro ADI, 2014, for family of lamps IN-EI Issey Miyake, Artemide.

Toltolan

Mga panluwas na takod

 

Mga exhibition
 Issey Miyake at the Fondation Cartier pour l'art contemporain (Paris)
 Exhibition including Miyake's work at the Cincinnati Art Museum
 Art Directors Club biography, portrait and images of work
 'A Flash of Memory' New York Times Op-Ed

Hibakusha